text: трансфера на знания в сферата на презалесяването и стопанисването на горите с помощта на компетентните организации;е) координира и хармонизира тези дейности на сътрудничество в сферата на презалесяването и стопанисването на горите с релевантни дейности, осъществявани другаде, като тези под егидата на Организацията за прехрана и земеделие (ФАО), Програмата за опазване на околната среда на ООН (ЮНЕП), Световната банка, Програмата за развитие на ООН (ПРООН), регионалните банки за развитие и други компетентни организации.3. Комитетът по горска промишленост:а) насърчава сътрудничеството между страните членки като партньори в развитието на дейности по обработване в страните членки, които са производителки, inter alia в следните сфери:i) развитие на продуктите чрез трансфер на технологии;ii) развитие на човешките ресурси и обучение;iii) стандартизация на номенклатурата на тропическия дървен материал;iv) хармонизация на спецификациите на обработените продукти;v) насърчаване на инвестициите и съвместните предприятия;vi) маркетинг, включително популяризирането на по-малко известни и по-малко използвани видове;б) насърчава обмена на информация с цел улесняване на структурните промени, свързани с увеличеното и по-нататъшно обработване, в интерес на всички страни членки, по-специално на развиващите се страни членки;в) проследява текущите дейности в тази сфера, идентифицира и разглежда проблемите и техните възможни решения в сътрудничество с компетентните организации;г) окуражава нарастването на техническото сътрудничество в обработката на тропическия дървен материал в полза на страните членки, които са производителки.4. За да подпомогнат политиката и работата по проекти на Организацията, по един балансиран начин Комитетът за икономическа информация и пазарно разузнаване, Комитетът за презалесяване и стопанисване на горите и Комитетът по горска промишленост, всеки поотделно:а) отговарят за гарантирането на предварителна, последваща оценка и мониторинг на предварителните проекти и проектите;б) отправят препоръки към Съвета относно предварителните проекти и проектите;в) проследяват осъществяването на предварителните проекти и проектите и осигуряват събирането и разпространяването на резултатите от тях, възможно най-широко, в полза на всички членове;г) разработват и представят пред Съвета идеи относно политиката;д) преразглеждат редовно резултатите от политическата и проектната работа и отправят към Съвета препоръки относно бъдещето на програмата на Организацията;е) преразглеждат редовно стратегиите, критериите и приоритетните области за програмно развитие и проектна работа, съдържащи се в плана за действие на Организацията, и препоръчват промени на Съвета;ж) отчитат необходимостта от засилване изграждането на капацитет и развитие на човешките ресурси в страните членки;з) осъществяват всички други задачи, свързани с целите на настоящото споразумение, възложени им от Съвета.5. Изследването и развитието е обща функция на комитетите, посочени в параграфи 1, 2 и 3 от настоящия член.6. Комитет за финанси и администрация:а) проверява и отправя препоръки към Съвета относно одобрението на предложенията за административен бюджет на Организацията и за управленските операции на Организацията;б) преглежда активите на Организацията, за да гарантира правилното им управление и наличието на достатъчно ресурси, за да може Организацията да осъществява своята работа;в) проверява и отправя препоръки до Съвета относно ефекта, който ще има върху бюджета годишната, работна програма на Организацията и действията, които могат да бъдат предприети, за да се осигурят ресурсите, необходими за нейното осъществяване.г) препоръчва на Съвета независими одитори и преглежда независимо одитираните отчети;д) препоръчва на Съвета всякакви модификации, които смята за необходими в процедурните правила и финансовите правила.е) преглежда приходите на


text: Организацията и степента, до която те ограничават работата на Секретариата.ГЛАВА VIIIОТНОШЕНИЯ С ОБЩИЯ СТОКОВ ФОНДЧлен 28Отношения с Общия стоков фондОрганизацията се ползва изцяло от възможностите на Общия стоков фонд.ГЛАВА IХСТАТИСТИКА, ПРОУЧВАНИЯ И ИНФОРМАЦИЯЧлен 29Статистика, проучвания и информация1. Съветът установява близки отношения с релевантни междуправителствени, правителствени и неправителствени организации, за да подпомогне осигуряването на наличие на актуални, достоверни данни и информация да търговията с тропически дървен материал, а също и релевантна информация за нетропически дървен материал и за стопанисването на горите, произвеждащи дървен материал. По начини, по които това е необходимо за оперирането на настоящото споразумение, Организацията, в сътрудничество с други организации, събира, подрежда и когато това е релевантно, публикува статистическа информация за производството, доставките, търговията, запасите, потреблението и пазарните цени на дървения материал, нивото на ресурси от дървен материал и стопанисването на горите, произвеждащи дървен материал.2. Членовете, като във възможно най-голяма степен избягват несъобразяване с националното си законодателство, предоставят в разумни срокове, статистика и информация за дървения материал, търговията с него и дейностите насочени към постигане на стабилно стопанисване на горите, произвеждащи дървен материал, а също и друга релевантна информация, поискана от Съвета. Съветът решава какъв вид информация ще бъде предоставяна по настоящия параграф и под каква форма.3. Съветът създава условия да разполага с всички релевантни изследвания на тенденциите и на краткосрочните, и дългосрочни проблеми на международните пазари за дървен материал, и на прогреса към постигане на устойчиво стопанисване на горите, произвеждащи дървен материал.Член 30Годишни доклади и прегледи1. Съветът в рамките на шест месеца след приключването на всяка календарна година публикува годишен доклад за своята дейност и всякаква друга информация, каквато намери за уместно.2. Съветът ежегодно разглежда и оценява:а) положението с дървения материал на международно ниво;б) други фактори, въпроси и развития, смятани за релевантни за постигане целите на настоящото споразумение.3. Прегледът се осъществява в светлината на:а) информацията, предоставена от членовете във връзка с националното производство, търговия, снабдяване, складиране, потребление и цени на дървения материал;б) други статистически данни и специфични показатели, предоставени от членовете по искане на Съвета;в) информация, предоставена от членовете за техния прогрес в посока постигането на устойчиво стопанисване на техните гори, произвеждащи дървен материал;г) друга релевантна информация, която може да бъде на разположение на Съвета било пряко или чрез организациите в системата на Обединените нации, междуправителствени, правителствени и неправителствени организации.4. Съветът насърчава обмена на гледни точки сред страните членки относно:а) статута на устойчивото стопанисване на горите, произвеждащи дървен материал и свързани с това въпроси в страните членки;б) ресурсните потоци и изискванията във връзка с целите, критериите и указанията на Организацията.5. При поискване Съветът се стреми да насърчи техническия капацитет на страните членки, по-специално на развиващите се страни членки, за да получи данните, необходими за адекватен обмен на информация, включително предоставянето на ресурси за обучение и създаване на условия за членовете.6. Резултатите от прегледа се включват в докладите за работата на Съвета.ГЛАВА ХРАЗНИЧлен 31Жалби и споровеВсяко оплакване, че даден член не е изпълнил задълженията си по настоящото споразумение, и всеки спор относно тълкуването и прилагането на настоящото споразумение, се отнасят за решение пред Съвета. Решенията на Съвета по тези

type: contracts

jurisdiction: EU


text: въпроси са окончателни и задължителни.Член 32Общи задължения на членовете1. За времетраенето на настоящото споразумение членовете полагат най-добри усилия и си сътрудничат, за да допринесат за постигането на неговите цели и за да избегнат каквито и да било действия, които са в противоречие с тях.2. Членовете се ангажират да приемат и прилагат решенията на Съвета по разпоредбите на настоящото споразумение и да се въздържат от прилагането на мерки, които водят до тяхното ограничаване или им противоречат.Член 33Освобождаване от задължения1. Когато това е необходимо поради изключителни, извънредни обстоятелства или force majeure, които не са изрично предвидени в настоящото споразумение, Съветът може чрез специално гласуване да освободи даден член от задължение по настоящото споразумение, ако е задоволен от обяснението на този член относно причините, поради които това задължение не може да бъде изпълнено.2. При предоставянето на освобождаване по параграф 1 от настоящия член Съветът определя изрично условията и периода, за които членът е освободен от своето задължение, както и причините, поради които е предоставено освобождаване.Член 34Мерки за диференциация и обезщетение и специални мерки1. Развиващите се членове вносители, чиито интереси са сериозно засегнати от мерките, предприети по настоящото споразумение, могат да поискат от Съвета приемането на подходящи мерки за диференциация и обезщетение. Съветът разглежда предприемането на подходящи мерки в съответствие с част III, параграфи 3 и 4 от резолюция 93 (IV) на Конференцията на Обединените нации за търговия и развитие.2. Членовете от категорията на най-слабо развитите страни, така както са определени от Обединените нации, могат да поискат от Съвета специални мерки в съответствие с част III, параграф 4 от резолюция 93 (IV) и параграфи 56 и 57 от Парижката декларация и програма за действие за най-слабо развитите страни за 90-те години на двадесети век.Член 35ПрегледСъветът преглежда обхвата на настоящото споразумение четири години след влизането му в сила.Член 36НедискриминацияНищо в настоящото споразумение не разрешава ползването на мерки за ограничаване и забрана на търговията, и по-специално на вноса и използването на дървен материал, и продукти от дървен материал.ГЛАВА ХIЗАКЛЮЧИТЕЛНИ РАЗПОРЕДБИЧлен 37ДепозитарЗа депозитар по настоящото споразумение се определя генералният секретар на Обединените нации.Член 38Подписване, ратификация, приемане и одобрение1. Настоящото споразумение е открито за подписване в седалището на Обединените нации от 1 април 1994 г. до един месец след влизането му в сила, от правителствата, поканени на Конференцията на Обединените нации за договаряне на споразумение — наследник на Международното споразумение за тропически дървен материал от 1983 г.2. Всяко правителство, посочено в параграф 1 от настоящия член, може:а) към момента на подписване на настоящото споразумение да декларира, че с подписа си изразява съгласие да бъде обвързано от настоящото споразумение (окончателен подпис) илиб) след подписване на настоящото споразумение да го ратифицира, приеме или одобри с депозирането на инструмент с такова действие при депозитара.Член 39Присъединяване1. Настоящото споразумение е открито за присъединяване от правителствата на всички държави при условия, определени от Съвета, които включват времеви ограничения за депозирането на инструменти за присъединяване. Същевременно Съветът може да даде отсрочка на правителства, които не могат да се присъединят в рамките на сроковете, определени в условията за присъединяване.2. Присъединяването има действие от момента на депозиране


text: на инструмента за присъединяване пред депозитара.Член 40Нотификация за временно приложениеПравителство, което е подписало и възнамерява да ратифицира, приеме или одобри настоящото споразумение или правителство, за което Съветът е определил условия за присъединяване, но което все още не е депозирало своя инструмент, може по всяко време да уведоми депозитара, че ще прилага настоящото споразумение временно, когато то влезе в сила, в съответствие с член 41 или ако то вече е в сила — от посочена дата.Член 41Влизане в сила1. Настоящото споразумение влиза в сила окончателно на 1 февруари 1995 г. или на всяка дата след този момент, при условие че: дванадесет правителства на страни производителки, разполагащи с поне 55 % от общия брой гласове според приложение А към настоящото споразумение и шестнадесет правителства на страни потребителки, разполагащи с поне 70 % от общия брой гласове според приложение Б към настоящото споразумение, са подписали настоящото споразумение окончателно или са го ратифицирали, приели или одобрили, или са се присъединили към него в съответствие с член 38, параграф 2 или член 39.2. Ако настоящото споразумение не е влязло в сила окончателно на 1 февруари 1995 г., то влиза в сила временно на тази дата или на всяка дата в рамките на шест месеца [1] след това, при условие че: десет правителства на страни производителки, разполагащи с поне 50 % от общия брой гласове според приложение А към настоящото споразумение и четиринадесет правителства на страни потребителки, разполагащи с поне 65 % от общия брой гласове според приложение Б към настоящото споразумение, са подписали настоящото споразумение окончателно или са го ратифицирали, приели или одобрили в съответствие с член 38, параграф 2, или са уведомили депозитара по член 40, че ще прилагат настоящото споразумение временно.3. Ако изискванията за влизане в сила на параграфи 1 или 2 от настоящия член не са изпълнени на 1 септември 1995 г., генералният секретар на Обединените нации приканва правителствата, които са подписали настоящото споразумение окончателно или са го ратифицирали, приели или одобрили в съответствие с член 38, параграф 2, или са уведомили депозитара, че ще го прилагат временно, да се срещнат възможно най-скоро, за да решат дали настоящото споразумение да не влезе в сила за отношенията между тях временно или окончателно и изцяло или частично. Правителствата, които решат настоящото споразумение да влезе в сила за отношенията между тях временно, могат да се срещат от време на време, за да преразгледат положението и да решат дали настоящото споразумение да не влезе в сила между тях окончателно.4. За всяко правителство, което не е уведомило депозитара по член 40, че ще прилага настоящото споразумение временно и което депозира своя инструмент за ратификация, приемане, одобряване или присъединяване след влизането в сила на настоящото споразумение, то започва да действа спрямо това правителство от датата на депозиране.5. Изпълнителният директор на Организацията свиква Съвета възможно най-скоро след влизането в сила на настоящото споразумение.Член 42Изменения1. Съветът може със специално гласуване да препоръча на членовете изменение в настоящото споразумение.2. Съветът определя дата, до която членовете трябва да уведомят депозитара, че приемат изменението.3. Изменението влиза в сила 90 дни след като депозитарът


text: е получил нотификация за приемане от членове, съставляващи поне две трети от членовете производители и държащи поне 75 % от гласовете на членовете производители и от членове, съставляващи поне две трети от членовете потребители и държащи поне 75 % от гласовете на членовете потребители.4. След като депозитарът уведоми Съвета, че изискванията за влизане в сила на изменението са изпълнени и независимо от разпоредбите на параграф 2 от настоящия член относно датата, фиксирана от Съвета, даден член все още може да уведоми депозитара, че приема изменението, при условие че нотификацията е направена преди влизането в сила на изменението.5. Всеки член, който не е уведомил, че приема изменението до датата на влизането му в сила, престава да бъде страна по настоящото споразумение, освен ако този член не убеди Съвета, че приемането не е могло да бъде направено навреме поради трудности, свързани с приключването на конституционните или институционалните процедури, и Съветът реши да удължи срока за приемане на изменението по отношение на този член. Този член не е обвързан от изменението, преди да уведоми, че го приема.6. Ако изискванията за влизане в сила на изменението не са изпълнени към датата, определена от Съвета в съответствие с параграф 2 от настоящия член, изменението се смята за оттеглено.Член 43Оттегляне1. Даден член може да се оттегли от настоящото споразумение по всяко време след влизането му в сила, като уведоми писмено депозитара за своето оттегляне. Едновременно с това членът уведомява и Съвета за предприетите от него действия.2. Оттеглянето влиза в сила 90 дни след уведомяването на депозитара.3. Финансовите задължения към Организацията, възникнали за члена по настоящото споразумение, не се прекратяват с неговото оттегляне.Член 44Изключване1. Ако Съветът реши, че даден член нарушава своите задължения по настоящото споразумение и в допълнение към това намери, че тези нарушения значително увреждат функционирането на споразумението, този член може да бъде изключен от Съвета със специално гласуване. Съветът незабавно уведомява депозитара. Шест месеца след датата на решението на Съвета членът престава да е страна по настоящото споразумение.Член 45Уреждане на сметки с оттеглящи се или изключени членове, или с членове, неспособни да приемат изменение1. Съветът определя уреждането на сметки с член, който престава да е страна по настоящото споразумение в резултат на:а) неприемане на изменение към настоящото споразумение по член 42;б) оттегляне от настоящото споразумение по член 43 илив) изключване от настоящото споразумение по член 44.2. Съветът задържа вноските, направени в административната сметка, специалната сметка и фонда за партньорство "Бали" от член, който престава да е страна по настоящото споразумение.3. Член, който е престанал да бъде страна по настоящото споразумение, няма право на ликвидационен дял, нито на дял от другите активи на Организацията. Такъв член не отговаря за изплащането на каквато и да била част от дефицита, ако Организацията има такъв, при прекратяване на настоящото споразумение.Член 46Времетраене, удължаване и прекратяване1. Настоящото споразумение остава в сила за период от четири години след влизането му в сила, освен ако Съветът със специално гласуване не реши да го удължи, уговори наново или прекрати в съответствие с разпоредбите на настоящия член.2. Съветът може със специално гласуване да удължи


text: срока на настоящото споразумение за два срока от по три години.3. Ако преди изтичане на четиригодишния период, предвиден в параграф 1 от настоящия член или преди изтичане на удължения период, предвиден в параграф 2 от настоящия член, според случая, се договори ново споразумение, което да замести настоящото, което ново споразумение все още не е влязло в сила, било временно или окончателно, Съветът може със специално гласуване да удължи действието на настоящото споразумение до временното или окончателно влизане в сила на новото споразумение.4. Ако договорено ново споразумение влезе в сила през периода на действие на удълженото настоящо споразумение по параграф 2 или параграф 3 от настоящия член, удълженото настоящо споразумение спира да действа при влизането в сила на новото споразумение.5. Съветът може по всяко време със специално гласуване да прекрати действието на настоящото споразумение от датата, която сметне за необходима.6. Независимо от прекратяването на настоящото споразумение, Съветът продължава да съществува за период, ненадвишаващ осемнадесет месеца, за да осъществи ликвидацията на Организацията, включително за да уреди сметките, като през този период осъществява правомощия и функции, необходими за постигането на тези цели, в съответствие с релевантни решения, приети чрез специално гласуване.7. Съветът уведомява депозитара за всяко решение, взето по настоящия член.Член 47РeзервиСпрямо разпоредбите на настоящото споразумение не могат да се правят резерви.Член 48Допълнителни и преходни разпоредби1. Настоящото споразумение е наследник на Международното споразумение за тропически дървен материал от 1983 г.2. Всички актове на или от името на Организацията — или който и да било от нейните органи — по Международното споразумение за тропически дървен материал от 1983 г., които действат при влизането в сила на настоящото споразумение и разпоредбите, на които не предвиждат прекратяване на действието им към тази дата, продължават да действат, освен ако не са изменени по силата на разпоредбите на настоящото споразумение.В ДОКАЗАТЕЛСТВО ЗА КОЕТО долуподписаните упълномощени представители поставят собственоръчен подпис под настоящото споразумение на посочените дати.СЪСТАВЕНО в Женева на двадесети и шести януари хиляда деветстотин деветдесет и четвърта година, като текстовете на настоящото споразумение на арабски, китайски, английски, френски, руски и испански език са еднакво автентични.[1] "Шест месеца" се замества със "седем месеца" (виж устната процедура по внасяне на поправка в споразумението, изготвено в седалището на ООН в Ню Йорк на 12 април 1995 г.).--------------------------------------------------19940126ПРИЛОЖЕНИЕ АСПИСЪК НА СТРАНИТЕ ПРОИЗВОДИТЕЛКИ С РЕСУРСИ ОТ ТРОПИЧЕСКИ ГОРИ И/ИЛИ НА НЕТНИТЕ ИЗНОСИТЕЛИ НА ТРОПИЧЕСКИ ДЪРВЕН МАТЕРИАЛ, ИЗЧИСЛЯВАН В ОБЕМ, И РАЗПРЕДЕЛЕНИЕ НА ГЛАСОВЕТЕ ЗА ЦЕЛИТЕ НА ЧЛЕН 41Боливия ... | 21 |Бразилия ... | 133 |Камерун ... | 23 |Колумбия ... | 24 |Конго ... | 23 |Коста Рика ... | 9 |Кот д'Ивоар ... | 23 |Доминиканска република ... | 9 |Еквадор ... | 14 |Салвадор ... | 9 |Екваториална Гвинея ... | 23 |Габон ... | 23 |Гана ... | 23 |Гвиана ... | 14 |Хондурас ... | 9 |Индия ... | 34 |Индонезия ... | 170 |Либерия ... | 23 |Малайзия ... | 139 |Мексико ... | 14 |Мианмар ... | 33 |Панама ... | 10 |Папуа Нова Гвинея ... | 28 |Парагвай ... | 11 |Перу ... | 25


text: |Филипините ... | 25 |Тайланд ... | 20 |Того ... | 23 |Тринидад и Тобаго ... | 9 |Обединена република Танзания ... | 23 |Венецуела ... | 10 |Заир ... | 23 |ОБЩО | 1000 |--------------------------------------------------19940126ПРИЛОЖЕНИЕ БСПИСЪК НА СТРАНИТЕ ПОТРЕБИТЕЛКИ И РАЗПРЕДЕЛЕНИЕ НА ГЛАСОВЕТЕ ЗА ЦЕЛИТЕ НА ЧЛЕН 41Афганистан ... | 10 |Алжир ... | 13 |Австралия ... | 18 |Австрия ... | 11 |Бахрейн ... | 11 |България ... | 10 |Канада ... | 12 |Чили ... | 10 |Китай ... | 36 |Египет ... | 14 |Европейска общност ... | (302) |Белгия/Люксембург ... | 26 |Дания ... | 11 |Франция ... | 44 |Германия ... | 35 |Гърция ... | 13 |Ирландия ... | 13 |Италия ... | 35 |Нидерландия ... | 40 |Португалия ... | 18 |Испания ... | 25 |Обединеното кралство ... | 42 |Финландия ... | 10 |Япония ... | 320 |Непал ... | 10 |Нова Зеландия | 10 |Норвегия ... | 10 |Република Корея ... | 97 |Руската федерация ... | 13 |Словакия ... | 11 |Швеция ... | 10 |Швейцария ... | 11 |Съединени американски щати ... | 51 |ОБЩО ... | 1000 |--------------------------------------------------


text:
 30.10.2014
 BG
 Официален вестник на Европейския съюз
 L 310/73
 РЕШЕНИЕ НА СЪВМЕСТНИЯ КОМИТЕТ НА ЕИП
 No 104/2014
 от 16 май 2014 година
 за изменение на приложение XXI (Статистика) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) No 830/2011 на Комисията от 27 юли 2011 г. за установяване на предвидения в Регламент (ЕИО) No 3924/91 на Съвета „Продком списък“ на промишлените продукти за 2011 г. (1) следва да бъде включен в Споразумението.
 (2)
 Регламент (ЕС) No 907/2012 на Комисията от 20 август 2012 г. за установяване на предвидения в Регламент (ЕИО) No 3924/91 на Съвета „Продком списък“ на промишлените продукти за 2012 г. (2) следва да бъде включен в Споразумението.
 (3)
 Регламент (ЕС) No 936/2013 на Комисията от 12 септември 2013 г. за установяване на предвидения в Регламент (ЕИО) No 3924/91 на Съвета „Продком списък“ на промишлените продукти за 2013 г. (3) следва да бъде включен в Споразумението.
 (4)
 Поради това приложение XXI към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 След точка 4аи (Регламент (ЕС) No 860/2010 на Комисията) от приложение XXI към Споразумението за ЕИП се вмъкват следните точки:
 „4ай.
 32011 R 0830: Регламент (ЕС) No 830/2011 на Комисията от 27 юли 2011 г. за установяване на предвидения в Регламент (ЕИО) No 3924/91 на Съвета „Продком списък“ на промишлените продукти за 2011 г. (ОВ L 224, 30.8.2011 г., стр. 1).
 4ак.
 32012 R 0907: Регламент (ЕС) No 907/2012 на Комисията от 20 август 2012 г. за установяване на предвидения в Регламент (ЕИО) No 3924/91 на Съвета „Продком списък“ на промишлените продукти за 2012 г. (ОВ L 276, 10.10.2012 г., стр. 1).
 4ал.
 32013 R 0936: Регламент (ЕС) No 936/2013 на Комисията от 12 септември 2013 г. за установяване на предвидения в Регламент (ЕИО) No 3924/91 на Съвета „Продком списък“ на промишлените продукти за 2013 г. (ОВ L 271, 11.10.2013 г., стр. 1).“
 Член 2
 Текстовете на регламенти (ЕС) No 830/2011, (ЕС) No 907/2012 и (ЕС) No 936/2013 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 17 май 2014 г., при условие че са внесени всички нотификации, предвидени в член 103, параграф 1 от Споразумението за ЕИП (4).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 16 май 2014 година.
 За Съвместния комитет на ЕИП
 Председател
 Gianluca GRIPPA
 (1) ОВ L 224, 30.8.2011 г., стр. 1.
 (2) ОВ L 276, 10.10.2012 г., стр. 1.
 (3) ОВ L 271, 11.10.2013 г., стр. 1.
 (4) Без отбелязани конституционни изисквания.


text:
 Важна правна забележка
 |
 22000D0012
 Официален вестник n° L 103 , 12/04/2001 стр. 0024 - 0025 специално чешко издание глава 11 том 06 стр. 68 - 69 специално испанско издание глава 11 том 06 стр. 68 - 69 специално унгарско издание глава 11 том 06 стр. 68 - 69 специално литвийско издание глава 11 том 06 стр. 68 - 69 LV.ES глава 11 том 06 стр. 68 - 69 MT.ES глава 11 том 06 стр. 68 - 69 PL.ES глава 11 том 06 стр. 68 - 69 SK.ES глава 11 том 06 стр. 68 - 69 специално словенско издание глава 11 том 06 стр. 68 - 69
 Решение на Съвместния комитет на ЕИПNo 12/2000от 28 януари 2000 годиназа изменение на приложение XIX (Защита на потребителите) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, оттук нататък наричано "Споразумението", и по-специално член 98 от него,като има предвид, че:(1) Приложение XIX към Споразумението е изменено с Решение No 121/1999 на Съвместния комитет на ЕИП от 24 септември 1999 г. [1].(2) Директива 1999/44/ЕО на Европейския парламент и на Съвета от 25 май 1999 г. относно някои аспекти на продажбата на потребителски стоки и свързаните с тях гаранции [2] е необходимо да се включи в Споразумението,РЕШИ:Член 1След точка 7г (Директива 98/27/ЕО на Европейския парламент и на Съвета) от приложение XIX към Споразумението се добавя следната точка:"7e. 399 L 0044: Директива 1999/44/ЕО на Европейския парламент и на Съвета от 25 май 1999 г. относно някои аспекти на продажбата на потребителски стоки и свързаните с тях гаранции (ОВ L 171, 7.7.1999 г., стр. 12).За целите на настоящото споразумение разпоредбите на посочената директива придобиват следните адаптации:а) в член 6, параграф 4 и член 8, параграф 2 понятието "Договорът" се разбира като "Споразумението за Европейското икономическо пространство";б) в член 6, параграф 4 в самия край на параграфа се добавя изразът "исландски и норвежки"."Член 2В точка 7г (Директива 98/27/ЕО на Европейския парламент и на Съвета) от приложение XIX към Споразумението се добавя следният текст:", изменено с:- 399 L 0044: Директива 1999/44/ЕО на Европейския парламент и на Съвета от 25 май 1999 г. (ОВ L 171, 7.7.1999 г., стр. 12)."Член 3Текстовете на Директива 1999/44/ЕО на Европейския парламент и на Съвета на исландски и норвежки език, приложени към версиите на настоящото решение на съответните езици, са автентични.Член 4Настоящото решение влиза в сила на 29 януари 2000 г., при условие че всички нотификации до Съвместния комитет на ЕИП [***] съгласно член 103, параграф 1 от Споразумението са направени.Член 5Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 28 януари 2000 година.За Съвместния комитет на ЕИППредседателF. Barbaso[1] ОВ L 325, 21.12.2000 г., стр. 38.[2] ОВ L 171, 7.7.1999 г., стр. 12.[***] Посочени са конституционни изисквания. Дата на влизане в сила: 1 септември 2000 г.--------------------------------------------------


text:
 20.4.2022
 BG
 Официален вестник на Европейския съюз
 L 118/58
 ДВУСТРАНЕН НАДЗОРЕН СЪВЕТ ПО СПОРАЗУМЕНИЕТО МЕЖДУ СЪЕДИНЕНИТЕ АМЕРИКАНСКИ ЩАТИ И ЕВРОПЕЙСКАТА ОБЩНОСТ ОТНОСНО СЪТРУДНИЧЕСТВОТО В ОБЛАСТТА НА РЕГУЛИРАНЕ НА БЕЗОПАСНОСТТА В ГРАЖДАНСКОТО ВЪЗДУХОПЛАВАНЕ
 ПРОТОКОЛ НА РЕШЕНИЕ
 РЕШЕНИЕ No 0010 [2022/645]
 Като отбелязва, че изменение 1 на Споразумението между Съединените американски щати и Европейската общност относно сътрудничеството в областта на регулиране на безопасността на гражданското въздухоплаване (наричано по-долу „споразумението“) разширява обхвата на член 2.Б от споразумението, за да се включи, наред с другото, лицензирането и обучението на персонала;
 Като отбелязва също така, че измененият член 5 от споразумението предвижда изготвянето на нови приложения към споразумението по въпроси, попадащи в обхвата на споразумението, които съгласно член 19. В впоследствие влизат в сила с решение на Двустранния надзорен съвет, създаден съгласно член 3,
 Двустранният надзорен съвет реши:
 1.
 Приема приложеното към настоящото решение приложение 3 към споразумението (Издаване на свидетелства за правоспособност на пилоти) на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки и шведски език. В случай на различия в тълкуването между текстовете на различните езици предимство има текстът на английски език.
 2.
 Отбелязва съвместната декларация, която ще бъде подписана от представителите на страните, относно удостоверяването на автентичността на текста на хърватски език на приложение 3.
 3.
 Приложение 3 към споразумението (Издаване на свидетелства за правоспособност на пилоти) влиза в сила на датата на полагане на последния подпис по-долу.
 За Двустранния надзорен съвет:
 ФЕДЕРАЛНА АВИАЦИОННА АДМИНИСТРАЦИЯ
 МИНИСТЕРСТВО НА ТРАНСПОРТА
 СЪЕДИНЕНИ АМЕРИКАНСКИ ЩАТИ
 ЕВРОПЕЙСКА КОМИСИЯ
 ЕВРОПЕЙСКИ СЪЮЗ
 ПОДПИС:
 Ali BAHRAMI
 ПОДПИС:
 Filip CORNELIS
 ДЛЪЖНОСТ:
 Заместник-ръководител, отговарящ за безопасността на въздухоплаването
 ДЛЪЖНОСТ:
 Директор „Въздухоплаване“
 ГД „Мобилност и транспорт“, Европейска комисия
 ДАТА:
 19 ноември 2020 г.
 ДАТА:
 19 ноември 2020 г.
 МЯСТО:
 Вашингтон, окръг Колумбия
 МЯСТО:
 Брюксел, Белгия
 ПРИЛОЖЕНИЕ 3
 ИЗДАВАНЕ НА СВИДЕТЕЛСТВА ЗА ПРАВОСПОСОБНОСТ НА ПИЛОТИ
 1. ЦЕЛ И ОБХВАТ
 1.1.
 Страните оцениха своите стандарти, правила, практики и процедури, свързани с издаването на свидетелства за правоспособност на любители пилоти, включително квалификациите за нощни полети и за полети по прибори, за управление на категориите еднодвигателни самолети с бутален двигател (SEP), които се приземяват на суша, и многодвигателни самолети с бутален двигател (MEP), които се приземяват на суша, с изключение на квалификациите за тип, и стигнаха до заключението, че те са достатъчно съвместими, за да позволяват взаимното признаване на одобренията и констатациите от всяка от страните. Настоящото приложение обхваща взаимното признаване на констатациите за съответствие и на документация, както и предоставянето на техническа помощ по отношение на издаването на свидетелства за правоспособност на любители пилоти и наблюдението на съответствието. Настоящото приложение не може да се тълкува като ограничаващо правото на някоя от страните да действа съгласно член 15 от споразумението.
 1.2.
 В обхвата на настоящото приложение се включват издадените от ЕС свидетелства за правоспособност на любители пилоти по Част FCL и издадените от FAA свидетелства за правоспособност на любители пилоти, правата на любител пилот, включени в други издадени от ЕС свидетелства за правоспособност на пилоти по Част FCL и в други издадени от


text:
FAA свидетелства за правоспособност на пилоти, както и квалификациите за нощни полети и за полети по прибори, посочени в допълнение 1 към настоящото приложение, за управление на категориите еднодвигателни самолети с бутален двигател, които се приземяват на суша, и многодвигателни самолети с бутален двигател, които се приземяват на суша, при еднопилотна експлоатация, с изключение на квалификациите за тип. Издадените от ЕС свидетелства за правоспособност на професионален пилот на самолет по Част FCL (CPL (A) и свидетелства за правоспособност на пилот на транспортен самолет (ATPL (A) съдържат права на любител пилот. Свидетелството за правоспособност на пилот в многопилотен екипаж (MPL) включва права на любител пилот само ако изрично е посочено в свидетелството. По същия начин издадените от FAA свидетелства за правоспособност на професионален пилот на самолет и на пилот на транспортен самолет включват права на любител пилот. Тези свидетелства могат да бъдат преобразувани съгласно условията на настоящото приложение, ако има права на любител пилот.
 1.3.
 Обхватът на настоящото приложение може да бъде разширен до други издадени от ЕС свидетелства за правоспособност на пилоти по Част FCL, до други издадени от FAA свидетелства за правоспособност на пилоти, както и до други квалификации и категории самолети, чрез изменение на настоящото приложение с решение на Двустранния надзорен съвет в съответствие с член 19.Б от споразумението.
 1.4.
 Разширяването на обхвата на настоящото приложение се извършва след необходимия процес за установяване на доверие, провеждан от техническите агенти.
 1.5.
 Настоящото приложение не се прилага за свидетелствата за правоспособност на пилоти, издадени от друга договаряща държава по Конвенцията за международно гражданско въздухоплаване от 1944 г. (наричана по-долу „Чикагската конвенция“), които са били признати за валидни от FAA или от въздухоплавателен орган, както е описано в Техническите процедури за изпълнение за издаване на свидетелство за правоспособност на пилоти (TIP-L).
 1.6.
 Настоящото приложение не ограничава правото на притежател на издадено от FAA свидетелство за правоспособност на пилоти или на издадено от авиационен орган на ЕС свидетелство за правоспособност на пилоти по Част FCL да бъде признато за валидно от другата страна в съответствие с приложимите законови и подзаконови актове.
 2. ОПРЕДЕЛЕНИЯ
 2.1.
 В допълнение към определенията, предвидени в споразумението, за целите на настоящото приложение се прилагат следните определения:
 а)
 „квалификация за клас“ означава:
 i)
 по отношение на издадено от ЕС свидетелство за правоспособност на пилоти по Част FCL — валидна квалификация, приложена към свидетелство за правоспособност на пилот. Притежателят на квалификация за клас SEP или MEP има право да пилотира класа въздухоплавателно средство, посочен в квалификацията, както е описано в „Списък на самолетите — Квалификация за клас и за тип и списък на одобренията“, публикуван на уебсайта на Европейската агенция за авиационна безопасност (EASA);
 ii)
 по отношение на издадено от FAA свидетелство за правоспособност на пилоти — класификация на въздухоплавателни средства в рамките на дадена категория, имащи сходни експлоатационни характеристики, както е описано в дял 14 от Кодекса на Федералните регламенти (14 CFR) § 61.5 (например еднодвигателни самолети, които се приземяват на суша, и многодвигателни самолети, които се приземяват на суша);
 б)
 „преобразуване“ означава издаването от ЕС на свидетелство за


text:
правоспособност на пилот по Част FCL въз основа на издадено от FAA свидетелство за правоспособност на пилот или издаването от FAA на свидетелство за правоспособност на пилот въз основа на издадено от ЕС свидетелство за правоспособност на пилот по Част FCL в съответствие с разпоредбите на настоящото приложение;
 в)
 „валидност“ означава признаването на правата по дадена квалификация за тип или клас в издадено от FAA свидетелство за правоспособност на пилот въз основа на скорошния опит на притежателя на свидетелството (14 CFR, част 61 и Регламент (ЕС) No 1178/2011 на Комисията, приложение III, част В );
 г)
 „издадено от ЕС свидетелство за правоспособност на пилот по Част FCL“ означава валидно свидетелство за правоспособност за екипаж на въздухоплавателно средство, което свидетелство е в съответствие с изискванията на Част FCL;
 д)
 „издадено от FAA свидетелство за правоспособност на пилот“ означава валидно свидетелство за правоспособност на пилот, издадено от Федералната авиационна администрация, което е в съответствие с приложимите изисквания, посочени в 14 CFR, част 61;
 е)
 „преглед на летателната правоспособност“ означава оценка на летателната правоспособност, извършена от акредитиран инструктор по пилотаж, притежаващ изискваната в съответствие с правилата на FAA правоспособност за провеждане на изпити;
 ж)
 „квалификация за полети по прибори“ означава:
 i)
 по отношение на издадена от ЕС квалификация за полети по прибори по Част FCL — валидна квалификация, посочена в издадено от ЕС свидетелство за правоспособност на пилот по Част FCL, която позволява извършване на полети съгласно Правилата за полети по прибори (IFR) или при метеорологични условия под минималните изисквания, предвидени за правилата за визуални полети (VFR), ограничена до полети с еднодвигателни или многодвигателни самолети, или — при свидетелство за правоспособност на пилот в многопилотен екипаж (MPL) — допълнително ограничена до полети с многопилотен екипаж;
 ii)
 по отношение на издадена от FAA квалификация за полети по прибори — валидна квалификация, посочена в издадено от FAA свидетелство за правоспособност на пилот, при спазване на изискванията за валидност и клас на въздухоплавателното средство, която позволява извършване на полети съгласно IFR или при метеорологични условия под минималните изисквания, предвидени за VFR;
 з)
 „квалификация за нощни полети“ означава квалификация, приложена към издадено от ЕС свидетелство за правоспособност на пилот по Част FCL, с която правата на любител пилот на самолет следва да се упражняват при условията на VFR през нощта. Квалификацията за нощни полети се издава без краен срок на валидност;
 и)
 „проверка на уменията“ означава демонстриране на умения, необходими за издаването на свидетелство или квалификация, включително устен изпит, ако такъв е необходим в съответствие с изискванията на приложение I към Регламент (ЕС) No 1178/2011 на Комисията (Част FCL);
 й)
 „специални условия“ означава изискванията, за които въз основа на сравнение на съответните регулаторни системи за издаване на свидетелства за правоспособност на пилоти е било установено, че не са общи за двете системи, и които са достатъчно съществени, за да бъдат разгледани в настоящото приложение. Списъкът на специалните условия се съдържа в допълнение 1 към настоящото приложение;
 к)
 „квалификация за тип“ означава:
 i)
 по отношение на издадено от ЕС свидетелство за правоспособност на пилот по Част FCL -


text:
квалификация, приложена към свидетелство за правоспособност на пилот. Притежателят на квалификация за тип има право да пилотира типа въздухоплавателно средство, посочен в квалификацията съгласно списъка на одобренията на EASA за квалификация за тип и свидетелства за правоспособност на пилоти за всички въздухоплавателни средства с изключение на хеликоптерите;
 ii)
 по отношение на издадено от FAA свидетелство за правоспособност на пилот — квалификацията, посочена в издадено от FAA свидетелство за правоспособност на пилот за всички големи въздухоплавателни средства (сизключение на аеростатите), турбореактивни самолети или други въздухоплавателни средства, определени от ръководителя на FAA чрез процедури за сертифициране на тип, за които пилотът трябва да отговаря на определени изисквания за аеронавигационни знания и опит и изпитване, за да може да бъде командир на въздухоплавателното средство;
 л)
 „валиден“ означава:
 i)
 по отношение на издадените от FAA свидетелства за правоспособност на пилоти или издадените от ЕС свидетелства за правоспособност на пилоти по Част FCL — че тези свидетелства не са върнати, временно отнети, оттеглени или с изтекъл срок на валидност;
 ii)
 по отношение на издадените от ЕС квалификации по Част FCL срокът на валидност на квалификациите не е изтекъл. Датата на валидност на квалификациите е посочена в свидетелството за правоспособност на пилоти.
 3. СЪВМЕСТЕН КООРДИНАЦИОНЕН СЪВЕТ ЗА ЕКИПАЖИТЕ НА ВЪЗДУХОПЛАВАТЕЛНИ СРЕДСТВА
 3.1. Състав
 3.1.1.
 Създава се Съвместен координационен съвет за екипажите на въздухоплавателни средства (JCAB), който се отчита пред Двустранния надзорен съвет, под съвместното ръководство на изпълнителните директори на EASA и FAA, отговарящи за летателните стандарти. JCAB включва представители на всеки от техническите агенти, които отговарят за издаването на свидетелства за правоспособност на пилоти и за системите за управление на качеството/системите за управление, в зависимост от случая.
 3.1.2.
 Съвместното ръководство може да покани допълнителни участници в JCAB, за да улесни постигането на целите на настоящото приложение.
 3.2. Мандат
 3.2.1.
 JACB заседава най-малко веднъж годишно, за да осигури ефективното действие и прилагане на настоящото приложение. Неговите функции включват:
 а)
 разработване, одобряване и преглед на TIP-L, включително сътрудничество, помощ, обмен на информация и дейности за запазване на доверието, които се използват в процесите, обхванати от настоящото приложение;
 б)
 обмен на информация за значими проблеми на безопасността и разработване на планове за действие за справяне с тях;
 в)
 осигуряване на последователно прилагане на настоящото приложение;
 г)
 обмен на информация относно планираните и текущите дейности по изготвянето на правила, които биха могли да засегнат основанието и обхвата на настоящото приложение;
 д)
 споделяне на информация относно съществени промени в системите на страните за издаване на свидетелства за правоспособност на пилоти, които биха могли да засегнат основанието и обхвата на приложението;
 е)
 разрешаване на технически проблеми, които попадат в обхвата на отговорностите на техническите агенти и на авиационните органи, които не могат да бъдат разрешени на по-ниско равнище и
 ж)
 внасяне на предложения пред Двустранния надзорен съвет за изменение на настоящото приложение.
 3.2.2.
 JCAB докладва неразрешените проблеми пред Двустранния надзорен съвет и осигурява изпълнението на решенията на Двустранния надзорен съвет, свързани с настоящото приложение.
 4. ПРИЛАГАНЕ
 4.1.
 Страните се договарят, че за притежател на издадено от ЕС свидетелство по Част FCL, включващо


text:
квалификация за клас, със или без квалификация за нощни полети или квалификация за полети по прибори за самолети, който е доказал, че отговаря на приложимите специални условия на FAA, изложени в допълнение 1, се приема, че отговаря на изискванията за получаване на издадено от FAA свидетелство за правоспособност на пилот, квалификация(и) за клас или квалификация за полети по прибори за категорията самолети.
 4.2.
 Страните се договарят, че за притежател на издадено от FAA свидетелство за правоспособност на пилот на самолет или квалификация за полети по прибори за самолет, който е доказал, че отговаря на приложимите специални условия на ЕС, изложени в допълнение 1, и е представил доказателства за валидност в съответствие с приложимите разпоредби на TIP-L, се приема, че отговаря на изискванията за получаване на издадено от ЕС свидетелство за правоспособност на пилот по Част FCL или квалификация(и) за клас, със или без квалификация за нощни полети или квалификация за полети по прибори за категорията самолети.
 4.3.
 Издадените от ЕС свидетелства за правоспособност на пилот по Част FCL или издадените от FAA свидетелства за правоспособност на пилот, които са били върнати, временно отнети или оттеглени, не могат да бъдат подновени въз основа на настоящото приложение.
 4.4.
 Обхватът на категориите и ограниченията на издадените от FAA свидетелства за правоспособност на пилоти или издадените от ЕС свидетелства за правоспособност на пилоти по Част FCL, които са в съответствие с настоящото приложение, са допълнително конкретизирани в TIP-L.
 4.5.
 След като в съответствие с настоящото приложение е било издадено свидетелство за правоспособност на пилот по Част FCL от ЕС или свидетелство за правоспособност на пилот от FAA, притежателят трябва да отговаря на изискванията на ЕС по Част FCL или на изискванията на FAA за потвърждаване на валидността или за подновяване, в зависимост от случая, за да може да упражнява правата по съответното свидетелство.
 4.6.
 След като FAA издаде свидетелство за правоспособност на пилот въз основа на издадено от ЕС свидетелство за правоспособност на пилот по Част FCL в съответствие с настоящото приложение, тя не може да изисква връщането на това свидетелство за правоспособност на пилот по Част FCL. След като авиационен орган на ЕС издаде свидетелство за правоспособност на пилот по Част FCL въз основа на издадено от FAA свидетелство за правоспособност на пилот в съответствие с настоящото приложение, той не може да изисква връщането на това издадено от FAA свидетелство за правоспособност на пилот.
 4.7.
 Техническите агенти и, когато е приложимо, авиационните органи:
 4.7.1.
 При поискване от страна на FAA или на авиационен орган, който издава свидетелства на ЕС за правоспособност на пилоти по Част FCL или свидетелства на FAA за правоспособност на пилоти в съответствие с настоящото приложение, си осигуряват взаимно удостоверяване или потвърждаване на автентичността на оригиналните издадени от ЕС свидетелства за правоспособност на пилоти по Част FCL, издадени от FAA свидетелства за правоспособност на пилоти или квалификации, и
 4.7.2.
 предоставят във формат, по начин и съгласно график, определени от JACB, статистически данни за издадените от ЕС свидетелства за правоспособност на пилоти по Част FCL, издадените от FAA свидетелства за правоспособност


text:
на пилоти и квалификациите, които са били издадени в съответствие с настоящото приложение.
 4.8.
 Когато това е необходимо за постигане на целта на настоящото приложение, техническият агент на всяка от страните или, в зависимост от случая, съответният авиационен орган, предоставя при поискване и след постигане на взаимно съгласие техническа помощ за дейностите по издаване на свидетелства за правоспособност на пилоти на техническия агент на другата страна или, в зависимост от случая, на авиационния орган. Техническите агенти или авиационният орган могат да откажат предоставянето на такава техническа помощ на основание липса на ресурси.
 4.9.
 Извършеното от всяка от страните преразглеждане на техните организация, правила, процедури, политики или стандарти в областта на гражданското въздухоплаване, включително на тези на техническите агенти или на авиационните органи, може да окаже въздействие върху основанието за прилагане на настоящото приложение. Следователно страните, чрез техническите агенти и авиационните органи, в зависимост от случая, се уведомяват взаимно за такива планирани промени при първа възможност, като обсъждат степента, в която тези планирани промени влияят върху основанието на настоящото приложение. Ако консултациите по член 15.В от споразумението доведат до постигане на съгласие за изменение на настоящото приложение, страните полагат усилия да осигурят влизането в сила на това изменение едновременно с влизането в сила или с началото на прилагането на промяната в обстоятелствата, която е наложила това изменение, или във възможно най-кратък срок след това.
 5. СЪОБЩЕНИЯ И СЪТРУДНИЧЕСТВО
 5.1.
 Техническите агенти, посредством JACB, поддържат и обменят списъци със звена за контакт във връзка с различните технически аспекти на настоящото приложение.
 5.2.
 Всички съобщения между техническите агенти, включително техническата документация, предоставяна за преглед или одобрение съгласно настоящото приложение, са на английски език.
 5.3.
 Форматът за всички дати, използван в съобщенията, е ДД MMM ГГГГ, например „05 MAY 2014“.
 5.4.
 При възникване на спешни или необичайни ситуации звената за контакт на техническите агенти или, когато това е приложимо, звената за контакт на авиационните органи, определени в TIP-L, се свързват и осигуряват незабавното предприемане на съответните действия.
 6. КВАЛИФИКАЦИОННИ ИЗИСКВАНИЯ ЗА ПРИЗНАВАНЕ НА КОНСТАТАЦИИ ЗА СЪОТВЕТСТВИЕ
 6.1. Основни изисквания
 6.1.1.
 Всеки технически агент и всеки авиационен орган, в зависимост от случая, предоставят на техническия агент на другата страна доказателства за ефективността на съответните си системи за регулаторен надзор на пилотите. Те предоставят по-специално доказателства за ефективността и адекватността на своите:
 а)
 правна и регулаторна структура;
 б)
 организационна структура;
 в)
 ресурси, включително достатъчен на брой квалифициран персонал;
 г)
 програма за обучение на техния технически персонал;
 д)
 вътрешни политики, процеси и процедури, включително система за качество;
 е)
 документация и архиви;
 ж)
 програма за надзор; както и
 з)
 правомощия над регулирани притежатели на свидетелства за правоспособност на пилоти по Част FCL, издадени от ЕС, или свидетелства за правоспособност на пилоти, издадени от FAA.
 6.2. Първоначално доверие
 Всеки технически агент е представил на техническия агент на другата страна доказателства за ефективността на съответната си система за регулаторен надзор на дейностите, попадащи в обхвата на настоящото приложение, посредством дейности за изграждане на първоначално доверие. Техническите агенти взаимно са си представили също така доказателства за ефективността на своите проверки на


text:
качеството и дейности по стандартизация, включително проверки на авиационните органи, както е посочено в точка 6.3.1.
 6.3. Продължаващо доверие
 6.3.1.
 Техническите агенти и авиационните органи продължават взаимно да си представят доказателства за ефективния надзор съгласно точка 6.1.1 от настоящото приложение, съгласно съответните разпоредби на TIP-L, разработени от JACB.
 a)
 Техническите агенти по-специално:
 i)
 имат право да участват в качеството на наблюдатели в провежданите от техническите агенти на другата страна проверки на качеството и инспекции на стандартизацията;
 ii)
 предоставят на техническия агент на другата страна докладите от проверките на качеството и инспекциите на стандартизацията, приложими съгласно настоящото приложение, както е определено в TIP-L; и
 iii)
 когато е целесъобразно, взаимно се подпомагат при разрешаването на проблеми във връзка с констатациите от проверките и инспекциите, които оказват влияние върху прилагането на настоящото приложение.
 б)
 FAA и авиационните органи по-специално:
 i)
 позволяват проверките на качеството и инспекциите на стандартизацията, описани в точка 6.3.1, буква а), подточка i) по-горе;
 ii)
 обменят съответната информация за безопасността и известните ограничения, които могат да се отразят на способността на техническия агент или на авиационния орган да спазва изцяло приложимите международни стандарти за безопасност или изискванията за безопасност, установени съгласно споразумението;
 iii)
 при спазване на приложимите законови и подзаконови актове в областта на защитата на личните данни предоставят съответните данни за издаването на свидетелства за правоспособност на пилоти и доклади от инспекциите, включително относно предприетите принудителни мерки, и
 iv)
 когато е необходимо, оказват помощ при превода в помещенията на авиационния орган по време на прегледа на данни и документи, когато те са на националния език на органа.
 в)
 Техническите агенти се нотифицират взаимно при първа възможност, в случай че технически агент или авиационен орган не е в състояние да спази някое от изискванията на точка 6.3. Ако някой от техническите агенти смята, че техническата компетентност вече не е на подходящо ниво, техническите агенти се консултират помежду си и предлагат план за действие, включващ необходимите корективни дейности за преодоляване на недостатъците.
 г)
 В случай че технически агент или авиационен орган не коригира недостатъците в рамките на определен в плана за действие срок, всеки от техническите агенти може да отнесе въпроса до JACB.
 д)
 Когато някоя от страните възнамерява да спре признаването на констатации или одобрения, издадени от технически агент или авиационен орган, тя незабавно нотифицира другата страна в съответствие с член 18.А от споразумението.
 7. ТАКСИ
 Прилаганите такси трябва да бъдат в съответствие с член 14 от споразумението, както и с приложимите законови и регулаторни изисквания.
 Допълнение 1
 СПЕЦИАЛНИ УСЛОВИЯ
 1. Общи условия
 1.1.
 Заявителят подава заявление за преобразуване на издадено от ЕС свидетелство за правоспособност на пилот по Част FCL или издадено от FAA свидетелство за правоспособност на пилот съгласно настоящото приложение, в стандартизирана форма и по начин, определени в TIP-L.
 1.2.
 По заявление от заявител, който притежава издадено от ЕС свидетелство за правоспособност на пилот по Част FCL или издадено от FAA свидетелство за правоспособност на пилот, в което е включено ограничение, може да бъде постановен отказ, ако в другата система не е предвидено подобно ограничение.
 2. Специални


text:
условия на ЕС
 За да бъде заявлението одобрено съгласно Част FCL при спазване на условията на настоящото приложение, заявителят трябва да отговаря на всички специални условия на ЕС, изложени по-долу.
 2.1.
 Специални условия на ЕС за издаването от ЕС на свидетелство за правоспособност на пилот по Част FCL за управление на самолети (PPL(A) и свързаните с него квалификации за клас и за нощни полети, в зависимост от случая, въз основа на издадено от FAA свидетелство за правоспособност на пилот
 2.1.1.
 Заявителят трябва да покаже или да представи доказателства, че е придобил необходимата езикова компетентност в съответствие с FCL.055 от Част FCL, освен ако на издаденото от FAA свидетелство за правоспособност на пилот не е обозначено “English Proficient” („отлично ниво на владеене на английски език“). Обозначението “English Proficient” се счита за равностойно на владеене на английски език на ниво 4 съгласно предвиденото в TIP-L.
 2.1.2.
 Заявителят трябва да отговаря на медицинските изисквания на ЕС, предвидени в Регламент (ЕС) No 1178/2011, приложими за PPL(А).
 2.1.3.
 Заявителят трябва да премине изпитване за проверка на уменията съгласно предвиденото в TIP-L, провеждано от изпитващ, който е квалифициран в съответствие с Част FCL.
 2.1.4.
 Преди изпитването за проверка на уменията заявителят трябва да покаже пред изпитващия, че е придобил подходящо ниво на изискваните теоретични познания съгласно предвиденото в TIP-L в рамките на 24-те календарни месеца преди месеца на подаване на заявлението.
 2.1.5.
 Заявителят, кандидатстващ за квалификация за нощни полети по Част FCL, трябва да представи доказателства, че отговаря на изискванията за нощни полети, посочени във FCL.810 от Част FCL. Обученията за извършване на нощни полети могат да бъдат признати, както е описано в TIP-L.
 2.1.6.
 Заявителят, който подава заявление за квалификация за клас еднопилотни многодвигателни самолети с бутален двигател, трябва да представи доказателства, че са изпълнени посочените в подчаст З от Част FCL изисквания за издаване на квалификация за клас многодвигателни самолети с бутален двигател, които се приземяват на суша. В този случай изпитването за проверка на уменията, посочено в точка 2.1.3 по-горе, трябва да бъде проведено с многодвигателен самолет с бутален двигател, който се приземява на суша. На заявител, който вече е преминал обучение и има летателен опит с многодвигателен самолет с бутален двигател, може да се признае, че отговаря на изискванията на подчаст З от Част FCL съгласно предвиденото в TIP-L.
 2.1.7.
 При преобразуването на издадено от FAA свидетелство за правоспособност на пилот в съответствие с настоящото приложение съответният авиационен орган вписва следното обозначение в точка VIII (или XIII) от издаденото от ЕС свидетелство за правоспособност на пилот по Част FCL: „PPL(A), издадено въз основа на Споразумението между ЕС и САЩ“.
 2.2.
 Специални условия на ЕС за издаването от ЕС на квалификация по Част FCL за полети по прибори за самолети (IR(A) въз основа на издадена от FAA квалификация за полети по прибори.
 2.2.1.
 Заявителят трябва да покаже или да представи доказателства, че е придобил необходимата езикова компетентност в съответствие с FCL.055 от Част FCL, освен ако на издаденото от FAA свидетелство за правоспособност на пилот не е обозначено “English Proficient” („отлично ниво на


text:
владеене на английски език“). Обозначението “English Proficient” се счита за равностойно на владеене на английски език на ниво 4 съгласно предвиденото в TIP-L.
 2.2.2.
 Заявителят трябва да отговаря на медицинските изисквания на ЕС, предвидени в Регламент (ЕС) No 1178/2011 на Комисията, приложими за IR(A).
 2.2.3.
 Заявителят трябва да премине изпитване за проверка на уменията за IR(A) съгласно предвиденото в TIP-L, провеждано от изпитващ, квалифициран в съответствие с Част FCL.
 2.2.4.
 Що се отнася до доказването на теоретични познания и съгласно предвиденото в TIP-L, ако заявителят притежава опит от минимум 50 часа полетно време по Правилата за полети по прибори (IFR) като командир на самолет, той трябва да покаже пред проверяващия по време на проверката на уменията за IR(A), че е придобил адекватно ниво на теоретични познания. В други случаи заявителят трябва да е преминал писмен изпит в рамките на 24-те календарни месеца преди месеца на подаване на заявлението.
 2.2.5.
 Заявител, който подава заявление за квалификация за полети по прибори за еднопилотни многодвигателни самолети с бутален двигател, които се приземяват на суша, трябва да представи доказателства, че са изпълнени посочените в Част FCL, подчаст Ж изисквания за издаване на квалификация за полети по прибори за еднопилотни многодвигателни самолети с бутален двигател, които се приземяват на суша. В този случай изпитването за проверка на уменията за IR(A), посочено в точка 2.2.3 по-горе, трябва да бъде проведено с многодвигателен самолет с бутален двигател, който се приземява на суша. На заявител, който вече е преминал обучение за полети по прибори и има летателен опит с многодвигателен самолет, може да се признае, че отговаря на изискванията на подчаст Ж от Част-FCL съгласно предвиденото в TIP-L.
 2.2.6.
 Съгласно предвиденото в TIP-L заявител, който подава заявление за квалификация за полети по прибори, трябва да е преминал адаптиращи полети в държава — членка на ЕС, в организация за обучение, одобрена в съответствие с Регламент (ЕС) No 1178/2011 на Комисията, преди да премине изпитване за проверка на уменията за IR(A). Заявителят се освобождава от това изискване, ако има предишен опит от минимум 50 часа полетно време по IFR като командир на самолет или предишен опит от минимум 10 часа полетно време по IFR като командир на самолет в някоя от държавите — членки на ЕС, или в европейска държава, която участва в EASA в съответствие с член 129 от Регламент (ЕС) 2018/1139 на Европейския парламент и на Съвета (ОВ L 212, 22.8.2018 г., стр. 1-22).
 2.2.7.
 От заявител, който е получил издадена от ЕС квалификация за полети по прибори по Част FCL въз основа на настоящото приложение, се изисква да премине целия набор от теоретични изпити съгласно FCL.025 и FCL.615 IR от Част FCL, преди да може да упражнява правата си, предоставени с издадената от ЕС квалификация за полети по прибори по Част FCL за CPL, MPL или ATPL.
 2.2.8.
 От заявител, който е получил издадена от ЕС квалификация за полети по прибори по Част FCL въз основа на настоящото приложение, се изисква да премине целия набор от теоретични изпити съгласно FCL.025 от Част FCL, преди да му бъде


text:
признато изцяло покриването на изискванията за IR(A) за различната категория въздухоплавателно средство съгласно FCL.035 от Част FCL.
 2.2.9.
 При преобразуването на издадено от FAA свидетелство за правоспособност на пилот в съответствие с настоящото приложение съответният авиационен орган вписва следното обозначение в точка VIII (или XIII) от издаденото от ЕС свидетелство за правоспособност на пилот по Част-FCL: „PPL(A)/IR(A), издадено въз основа на Споразумението между ЕС и САЩ“.
 3. Специални условия на FAA
 За да получи одобрение съгласно 14 CFR, част 61 в съответствие с настоящото приложение, заявителят трябва да отговаря на всички специални условия на FAA, изложени по-долу.
 3.1.
 Специални условия на FAA за издаване от FAA на свидетелство за правоспособност на пилот, квалификация за управление на категория еднодвигателни самолети, които се приземяват на суша, и квалификация за управление на категория многодвигателни самолети, които се приземяват на суша, въз основа на издаденото от ЕС свидетелство за правоспособност на пилот по Част-FCL.
 3.1.1.
 Заявителят трябва да може да чете, говори, пише и разбира английски език. Предвиденото в Част FCL ниво 4 на владеене на английски език или по-високо ниво се приемат за изискваното „отлично ниво на владеене на английски език“.
 3.1.2.
 Заявителят трябва да отговаря на изискванията на свидетелството на FAA за медицинска годност, за да упражнява правата, предоставени с издаденото от FAA свидетелство за правоспособност на пилот, както е посочено в 14 CFR, част 61.
 3.1.3.
 Заявителят трябва да е преминал изискваното изпитване за познания, описано в TIP-L, в рамките на 24-те календарни месеца преди месеца на подаване на заявлението.
 3.1.4.
 Заявителят трябва да премине преглед на летателната правоспособност с акредитиран от FAA инструктор по пилотаж, притежаващ изискваната в съответствие с правилата на FAA правоспособност за провеждане на изпити съгласно предвиденото в TIP-L.
 3.1.5.
 Заявител, подаващ заявление за квалификация за управление на многодвигателни самолети, които се приземяват на суша, трябва да предостави доказателство, че е изпълнил изискванията за издаване на квалификация за управление на многодвигателни самолети, които се приземяват на суша, както е посочено в 14 CFR, част 61. Обучението и опитът в управлението на многодвигателни самолети, които се приземяват на суша, може да се признаят съгласно предвиденото в TIP-L.
 3.2.
 Специални условия на FAA за издаване от FAA на квалификация за полети по прибори за самолети въз основа на издадена от ЕС квалификация по Част FCL за полети по прибори.
 3.2.1.
 Заявителят трябва да може да чете, говори, пише и разбира английски език. Предвиденото в Част FCL ниво 4 на владеене на английски език или по-високо ниво се приемат за изискваното „отлично ниво на владеене на английски език“.
 3.2.2.
 Заявителят трябва да отговаря на изискванията на свидетелството на FAA за медицинска годност, за да упражнява правата, предоставени с издаденото от FAA свидетелство за правоспособност на пилот, както е посочено в 14 CFR, част 61.
 3.2.3.
 Съгласно предвиденото в TIP-L заявител, който подава заявление за квалификация за полети по прибори, трябва да е преминали адаптиращи полети в Съединените американски щати, включително техните територии, с акредитиран от FAA инструктор по пилотаж, преди да бъде проведена проверка с изпитващ на професионалната подготовка за


text:
полети по прибори. Заявителят се освобождава от това изискване, ако има предишен опит от минимум 50 часа полетно време по IFR като командир на самолет или предишен опит от минимум 10 часа полетно време по IFR като командир на самолет в Съединените американски щати, включително техните територии.
 3.2.4.
 Заявителят трябва да премине проверка с изпитващ на професионалната подготовка за полети по прибори съгласно предвиденото в TIP-L.
 3.2.5.
 Заявителят трябва да е преминал изискваното изпитване за познания съгласно предвиденото в TIP-L, в рамките на 24-те календарни месеца преди месеца на подаване на заявлението.
 СЪВМЕСТНА ДЕКЛАРАЦИЯ
 Представителите на Съединените американски щати и на Европейския съюз потвърждават, че автентичността на текста на хърватски език на приложение 3 към Споразумението относно сътрудничеството в областта на регулиране на безопасността на гражданското въздухоплаване между Съединените американски щати и Европейската общност, подписано в Брюксел на 30 юни 2008 г. (наричано по-долу „споразумението“), може да бъде удостоверена чрез размяна на дипломатически ноти между Съединените американски щати и Европейския съюз.
 Освен това те потвърждават, че съгласно предвиденото в споразумението в случай на различия в тълкуването между текстовете на различните езици на споразумението и на приложение 3 към него предимство има текстът на английски език.
 Настоящата съвместна декларация представлява неразделна част от споразумението.
 За Съединените американски щати
 За Европейския съюз


text:
 7.6.2021
 BG
 Официален вестник на Европейския съюз
 L 200/3
 СПОРАЗУМЕНИЕ МЕЖДУ ЕВРОПЕЙСКИЯ СЪЮЗ И ФЕДЕРАЛНА РЕПУБЛИКА СОМАЛИЯ ОТНОСНО СТАТУТА НА ВОЕННАТА МИСИЯ НА ЕВРОПЕЙСКИЯ СЪЮЗ В ПОДКРЕПА НА ОБУЧЕНИЕТО НА СОМАЛИЙСКИТЕ СИЛИ ЗА СИГУРНОСТ (EUTM SOMALIA) ВЪВ ФЕДЕРАЛНА РЕПУБЛИКА СОМАЛИЯ
 ЕВРОПЕЙСКИЯТ СЪЮЗ, наричан по-нататък „ЕС“,
 от една страна, и
 ФЕДЕРАЛНА РЕПУБЛИКА СОМАЛИЯ, наричана по-нататък „приемащата държава“,
 от друга страна,
 наричани заедно по-нататък „страните“,
 КАТО ИМАТ ПРЕДВИД:
 —
 писмото на министър-председателя на Федерална република Сомалия от 11 януари 2013 г.,
 —
 Решение 2010/96/ОВППС на Съвета от 15 февруари 2010 г. за военна мисия на Европейския съюз в подкрепа на обучението на сомалийските сили за сигурност (1),
 —
 факта, че настоящото споразумение не засяга правата и задълженията на страните, произтичащи от международни споразумения и други инструменти за създаване на международни съдилища и трибунали, включително статута на Международния наказателен съд,
 СЕ СПОРАЗУМЯХА ЗА СЛЕДНОТО:
 Член 1
 Приложно поле и определения
 1. Настоящото споразумение се прилага за военната мисия на ЕС в подкрепа на обучението на сомалийските сили за сигурност (EUTM Somalia) и нейния личен състав.
 2. Настоящото споразумение се прилага само на територията на приемащата държава.
 3. За целите на настоящото споразумение:
 а)
 „EUTM Somalia“ означава военният щаб на ЕС и националните контингенти, участващи в мисията, техните съоръжения и транспортни средства;
 б)
 „мисия“ означава подготовката, установяването, изпълнението и поддръжката на EUTM Somalia;
 в)
 „командващ силите на мисията“ означава командващият EUTM Somalia на мястото на мисията;
 г)
 „военен щаб на ЕС“ означава военният щаб и неговите части, независимо от местоположението им, поставени под ръководството на военнокомандващи на ЕС, които осъществяват военното командване или контрол на EUTM Somalia;
 д)
 „национални контингенти“ означава подразделенията и частите, принадлежащи на държавите — членки на ЕС, и на другите държави, участващи в EUTM Somalia;
 е)
 „личен състав на EUTM Somalia“ означава граждански и военен личен състав, зачислен към EUTM Somalia, както и личен състав за подготовка на мисията и личен състав, пътуващ по искане на изпращаща държава или институция на ЕС в рамките на мисията, който, освен ако не е предвидено друго в настоящото споразумение, се намира на територията на приемащата държава, с изключение на местния персонал и персонала, нает от международни изпълнители по договори;
 ж)
 „местен персонал“ означава служители, които са граждани на приемащата държава или лица, които постоянно пребивават в нея;
 з)
 „бази на EUTM Somalia“ означава всички помещения, жилища и земя, необходими за мисията и за личния състав на EUTM Somalia;
 и)
 „изпращаща държава“ означава държава, предоставила национален контингент на разположение на EUTM Somalia.
 Член 2
 Общи разпоредби
 1. EUTM Somalia и личният състав на EUTM Somalia спазват законовите и подзаконовите актове на приемащата държава и се въздържат от всякакви действия или дейности, които са несъвместими с целите на мисията.
 2. EUTM Somalia редовно информира правителството на приемащата държава за броя на членовете на личния състав на EUTM Somalia, пребиваващи на територията на приемащата държава.
 Член 3
 Идентификация
 1. Членовете на личния състав на EUTM Somalia трябва винаги да носят със себе си паспорт или военна лична карта.
 2. Превозните средства, въздухоплавателните и плавателните средства


text:
и другите транспортни средства на EUTM Somalia носят отличителни идентификационни знаци на EUTM Somalia и/или регистрационни табели, за които се уведомяват съответните власти на приемащата държава.
 3. EUTM Somalia има право да поставя знамето на Европейския съюз и отличителни знаци като военни емблеми, титли и официални символи в базите и върху превозните си и други транспортни средства. Върху униформите на личния състав на EUTM Somalia се поставя отличителна емблема на EUTM Somalia. Националното знаме или емблеми на съставните национални контингенти на мисията могат да се поставят в базите на EUTM Somalia, върху превозните и други транспортни средства и униформи по решение на командващия силите на мисията.
 Член 4
 Преминаване на границите и движение в рамките на територията на приемащата държава
 1. Личният състав на EUTM Somalia влиза на територията на приемащата държава само след представяне на документите, предвидени в член 3, параграф 1, или в случаите на първо влизане – с индивидуална или колективна заповед за придвижване, издадена от EUTM Somalia. Личният състав на EUTM Somalia се освобождава от изискванията на паспортните и визови нормативни актове, имиграционни проверки и митнически контрол при влизане, напускане или пребиваване на територията на приемащата държава.
 2. Личният състав на EUTM Somalia се освобождава от изискванията на приемащата държава за регистрация и контрол на чужди граждани, но не придобива право на постоянно пребиваване или местоживеене на територията на приемащата държава.
 3. Активите и транспортните средства на EUTM Somalia, влизащи, транзитно преминаващи или напускащи територията на приемащата държава в подкрепа на мисията, се освобождават от всякакви изисквания за представяне на инвентарни списъци или други митнически документи, както и от проверки.
 4. Членовете на личния състав на EUTM Somalia могат да управляват моторни превозни и въздухоплавателни средства на и над територията на приемащата държава, ако притежават валидно национално, международно или военно свидетелство за управление или лиценз за пилот, според случая.
 5. За нуждите на операцията приемащата държава предоставя на EUTM Somalia и личния състав на EUTM Somalia свобода на движение и придвижване на територията си, включително въздушното пространство.
 6. За целите на операцията EUTM Somalia може да извършва на територията на приемащата държава, включително във въздушното пространство, тренировки или маневри с оръжия.
 7. За целите на операцията EUTM Somalia може да използва обществени пътища, мостове, фериботи и летища, без да заплаща такси, пътни такси, данъци или други подобни налози. EUTM Somalia не се освобождава от заплащането на суми в разумен размер за поискани и предоставени услуги, при условия еднакви с предвидените за въоръжените сили на приемащата държава.
 Член 5
 Привилегии и имунитети на EUTM Somalia, предоставени от приемащата държава
 1. Базите на EUTM Somalia са неприкосновени. Служители на приемащата държава нямат право да влизат в тях освен със съгласието на командващия силите на мисията.
 2. Базите на EUTM Somalia, тяхното оборудване и друго имущество, както и транспортните средства имат имунитет срещу претърсване, изземване, запор или изпълнителна мярка.
 3. EUTM Somalia, нейната собственост и имущество, независимо къде се намират и кой ги управлява, се ползват със съдебен имунитет.
 4. Архивите и документацията на EUTM Somalia са неприкосновени по


text:
всяко време и навсякъде.
 5. Официалната кореспонденция на EUTM Somalia е неприкосновена. Под официална кореспонденция се разбира всяка кореспонденция, свързана с мисията и нейните функции.
 6. EUTM Somalia, както и нейните доставчици на услуги и изпълнители, при условие че не са граждани на приемащата държава, са освободени от всякакви национални, регионални и общински данъци, такси и подобни налози по отношение на закупените и внесени стоки, предоставени услуги и използвани от EUTM Somalia съоръжения за целите на операцията. EUTM Somalia не се освобождава от данъци, такси и налози, които представляват заплащане за извършени услуги.
 7. Приемащата държава разрешава внасянето на стоки, военни превозни средства, военно оборудване и продукти за мисията и ги освобождава от всякакви мита, такси, пътни такси, данъци и подобни налози, освен от разходите за съхранение, за превоз и от заплащанията за други извършени услуги.
 Член 6
 Привилегии и имунитети на личния състав на EUTM Somalia, предоставени от приемащата държава
 1. Личният състав на EUTM Somalia не подлежи на арест или задържане под никаква форма.
 2. Документите, кореспонденцията и собствеността на личния състав на EUTM Somalia са неприкосновени освен в случай на изпълнителни действия, разрешени съгласно параграф 6.
 3. Личният състав на EUTM Somalia се ползва с имунитет по отношение на наказателната юрисдикция на приемащата държава при всякакви обстоятелства.
 Имунитетът на личния състав на EUTM Somalia по отношение на наказателната юрисдикция може да бъде снет от заинтересованата изпращаща държава или институция на ЕС, според случая. Подобно снемане на имунитета винаги трябва да бъде изрично указано.
 4. Личният състав на EUTM Somalia се ползва с имунитет по отношение на гражданската и административната юрисдикция на приемащата държава по отношение на устни или писмени изказвания и всякакви техни действия, предприети в изпълнение на служебните им функции. Ако пред съд на приемащата държава бъде открито гражданско производство срещу член на личния състав на EUTM Somalia, командващият силите на мисията и компетентният орган на изпращащата държава или институция на ЕС се уведомяват незабавно. Преди откриването на съдебното производство командващият силите на мисията и компетентният орган на изпращащата държава или институция на ЕС удостоверяват пред съда дали въпросното действие е извършено от член на личния състав на EUTM Somalia в изпълнение на служебните му функции.
 Ако действието е извършено в изпълнение на служебни функции, производство не се открива и се прилагат разпоредбите на член 15. Ако действието не е извършено в изпълнение на служебни функции, производството може да продължи. Удостоверението от командващия силите на мисията и от компетентния орган на изпращащата държава или от съответната институция на ЕС има задължителен характер за юрисдикцията на приемащата държава, която не може да го оспорва.
 Започването на съдебно производство от член на личния състав на EUTM Somalia го лишава от възможността да се позовава на имунитета по отношение на юрисдикцията в случай на насрещни искове, пряко свързани с основния иск.
 5. Личният състав на EUTM Somalia не е длъжен да дава свидетелски показания.
 6. Не могат да се предприемат изпълнителни мерки спрямо членове на личния състав на EUTM Somalia, освен когато срещу тях е образувано гражданско производство, което


text:
не е свързано със служебните им функции. Имущество на личния състав на EUTM Somalia, което командващият силите на мисията е удостоверил за необходимо за изпълнението на служебните им функции, се освобождава от изземване в изпълнение на присъда, съдебно решение или заповед. При граждански производства членовете на личния състав на EUTM Somalia не подлежат на ограничения върху личната им свобода или други принудителни мерки.
 7. Имунитетът на личния състав на EUTM Somalia от юрисдикцията на приемащата държава не го освобождава от юрисдикциите на съответните изпращащи държави.
 8. По отношение на услугите, предоставени на EUTM Somalia, личният състав на EUTM Somalia е освободен от действието на разпоредбите за социална сигурност, които могат да бъдат в сила в приемащата държава.
 9. Личният състав на EUTM Somalia се освобождава от всякакви форми на данъчно облагане в приемащата държава върху заплатите и възнагражденията, които получава от EUTM Somalia или от изпращащите държави, както и върху други доходи, получени извън приемащата държава.
 10. Членовете на личния състав на EUTM Somalia не са освободени от плащане на мита, данъци и подобни налози върху вещите, предназначени за лично ползване, с изключение на вече притежаваните при влизането на територията на приемащата държава и на вещите от първа необходимост. Членовете на личния състав не са освободени от плащане на такси за съхранение и превоз и на разходи за подобни услуги върху вещите, предназначени за лично ползване.
 Личният багаж на членовете на личния състав на EUTM Somalia се освобождава от проверки, освен ако няма сериозни основания да се счита, че съдържа предмети или вещи, които не са предназначени за лично ползване от личния състав на EUTM Somalia, или артикули, забранени за внос или износ по закон, или попадащи в обхвата на нормативна уредба за карантина в приемащата държава. В този случай проверката може да се извърши само в присъствие на засегнатия член на личния състав на EUTM Somalia или на упълномощен представител на EUTM Somalia.
 Член 7
 Местен персонал
 Членовете на местния персонал се ползват с привилегии и имунитети единствено доколкото приемащата държава позволява това. Приемащата държава обаче упражнява юрисдикцията си над местния персонал по такъв начин, че да не се намесва неправомерно в изпълнението на функциите на EUTM Somalia.
 Член 8
 Наказателна юрисдикция
 Компетентните органи на изпращащата държава имат право да упражняват на територията на приемащата държава цялата наказателна юрисдикция и дисциплинарна власт, произтичащи от правото на изпращащата държава по отношение на целия личен състав на EUTM Somalia, спрямо който е приложимо правото на съответната изпращаща държава.
 Член 9
 Униформа и оръжия
 1. Носенето на униформа се урежда от правилата, приети от командващия силите на мисията.
 2. Членовете на личния състав на EUTM Somalia имат право да носят оръжия и боеприпаси, ако са получили разрешение за това от командващия силите на мисията.
 3. EUTM Somalia разполага с правомощията за предприемане на необходимите мерки на територията на приемащата държава в този контекст, включително за употребата на необходимата и пропорционална сила за защита на личния състав на EUTM Somalia и за защита на помещенията, превозните средства и активите на мисията от действия,


text:
които биха могли да застрашат живота на членовете на личния състав на EUTM Somalia или да им причинят телесни повреди, както и когато е необходимо, да защитава същевременно други лица, изправени пред същата заплаха в непосредствена близост до мисията, от действия, които биха застрашили живота на тези лица или които е вероятно да им причинят тежки телесни повреди.
 4. Списъкът на членовете на личния състав на EUTM Somalia, посочени и получили разрешение от командващия силите на мисията да носят огнестрелни оръжия и боеприпаси, включително за техния превоз, се съобщава на компетентните сомалийски органи.
 Член 10
 Подкрепа от приемащата държава и сключване на договори
 1. Приемащата държава се съгласява, ако бъде поискано, да подпомогне EUTM Somalia при намирането на подходящи бази.
 2. В рамките на своите възможности приемащата държава предоставя безвъзмездно на разположение бази, които са нейна собственост, доколкото те са необходими за осъществяване на административните и оперативни дейности на EUTM Somalia. По отношение на съоръженията, които са собственост на частни юридически лица, приемащата държава се ангажира да подпомогне, за сметка на EUTM Somalia, усилията за тяхното намиране и предоставяне на разположение.
 3. В рамките на своите средства и възможности приемащата държава допринася за подготовката, установяването, изпълнението и поддръжката на операцията. Приемащата държава оказва съдействие и подкрепа на мисията при същите условия, при които оказва съдействие и подкрепа на своите въоръжени сили.
 4. Правото, приложимо за договори, сключени от EUTM Somalia в приемащата държава, се определя в договора.
 5. Договорът може да предвижда процедурата за уреждане на спорове, предвидена в член 15, параграфи 3 и 4, да се прилага за спорове, възникнали при изпълнението на договора.
 6. Приемащата държава улеснява изпълнението на договорите, сключени между EUTM Somalia и търговски дружества за целите на EUTM Somalia.
 Член 11
 Промени в базите
 1. На EUTM Somalia се разрешава да строи, променя или изменя по друг начин базите в зависимост от оперативните изисквания.
 2. Приемащата държава не изисква от EUTM Somalia обезщетение за подобни строежи, промени или изменения.
 Член 12
 Починали членове на личния състав на EUTM Somalia
 1. Командващият силите на мисията има право да се заеме и да направи необходимите постъпки за репатриране на починал член на личния състав на EUTM Somalia, както и на личното имущество на починалия.
 2. Не се извършва аутопсия на тялото на починал член на личния състав на EUTM Somalia без съгласието на заинтересованата държава и без присъствието на представител на EUTM Somalia и/или на заинтересованата държава.
 3. Приемащата държава и EUTM Somalia си сътрудничат в пълна степен за бързото репатриране на починали членове на личния състав на EUTM Somalia.
 Член 13
 Сигурност на EUTM Somalia и военна полиция
 1. Приемащата държава взема всички необходими мерки за осигуряване на безопасността и сигурността на EUTM Somalia и личния състав на EUTM Somalia. Всички конкретни мерки, предложени от приемащата държава, се съгласуват с командващия силите на мисията преди прилагането им.
 2. EUTM Somalia е оправомощена да предприема необходимите мерки за защита на своите бази, включително тези, които се използват за тренировки, срещу всяка външна атака или опит за проникване.


text:
3. Командващият силите на мисията може да създаде военно полицейско звено за поддържане на реда в базите на EUTM Somalia.
 4. Военното полицейско звено може също така, в консултация и сътрудничество с военната полиция или полицията на приемащата държава, да действа извън базите с цел осигуряване на реда и дисциплината сред личния състав на EUTM Somalia.
 Член 14
 Комуникация
 1. EUTM Somalia може да инсталира и използва устройства за радиоразпръскване и радиоприемане, както и сателитни системи. Мисията си сътрудничи с компетентните органи на приемащата държава с цел избягване на конфликти при използването на съответните честоти. Приемащата държава предоставя безплатен достъп до честотния спектър.
 2. EUTM Somalia има право на неограничена комуникация по радио (включително сателитно, мобилно и ръчно радио), телефон, телеграф, факс и други средства, както и правото да инсталира необходимата техника за поддръжка на тези комуникации във и между базите на EUTM Somalia, включително поставяне на кабели и наземни линии за целите на операцията.
 3. На територията на собствените си бази EUTM Somalia може да създаде необходимите условия за доставянето на поща, адресирана до и от EUTM Somalia и/или нейния личен състав.
 Член 15
 Искове за обезщетение в случай на смърт, телесна повреда, вреди или загуби
 1. EUTM Somalia и личният състав на EUTM Somalia не носят отговорност за каквито и да било вреди или загуби на гражданско или държавно имущество, предизвикани от дейности, свързани с оперативните потребности, или от дейности, свързани с граждански безредици или защита на EUTM Somalia.
 2. С оглед уреждане на спора по взаимно съгласие, исковете за вреди или загуби на гражданско или държавно имущество, които не са обхванати от параграф 1, както и исковете при смърт или телесна повреда на лица и за вреди или загуби на имущество на EUTM Somalia, се препращат на EUTM Somalia чрез компетентните органи на приемащата държава, когато се отнася за искове, предявени от юридически или физически лица от приемащата държава, или на компетентните органи на приемащата държава, когато се отнася за искове, предявени от EUTM Somalia.
 3. Когато спорът не може да бъде уреден по взаимно съгласие, искът се подава до комисия по исковете, състояща се от равен брой представители на EUTM Somalia и представители на приемащата държава. Уреждането на спора става по общо съгласие.
 4. Когато в комисията по исковете не може да се постигне споразумение за уреждането на спора, спорове:
 а)
 за суми по-малки или равни на 40 000 евро се уреждат по дипломатически път между приемащата държава и представители на ЕС;
 б)
 за суми, надхвърлящи посочената в буква а), се отнасят до арбитражен орган, чиито решения са задължителни.
 5. Арбитражният орган се състои от трима арбитри, като един арбитър се посочва от приемащата държава, един арбитър от EUTM Somalia и един се определя съвместно от приемащата държава и EUTM Somalia. Когато една от страните не посочи арбитър в рамките на два месеца или когато приемащата държава и EUTM Somalia не могат да постигнат съгласие по определянето на третия арбитър, въпросният арбитър се назначава от председателя на Съда на Европейския съюз.
 6. Между EUTM Somalia и


text:
административните органи на приемащата държава се сключва административно споразумение за определяне на мандата на комисията по исковете и на арбитражния орган, процедурата, приложима в рамките на тези органи, и условията, при които се предявяват искове.
 Член 16
 Взаимодействие и спорове
 1. Всички въпроси, възникнали при прилагането на настоящото споразумение, се разглеждат съвместно от представители на EUTM Somalia и на компетентните органи на приемащата държава.
 2. Ако не бъде постигнато предварително уреждане на спора, споровете относно тълкуването или прилагането на настоящото споразумение се разрешават между приемащата държава и представителите на ЕС изключително по дипломатически път.
 Член 17
 Други разпоредби
 1. Когато настоящото споразумение се отнася до привилегии, имунитети и права на EUTM Somalia и личния състав на EUTM Somalia, правителството на приемащата държава отговаря за прилагането и спазването им от страна на съответните местни власти на приемащата държава.
 2. Никоя разпоредба от настоящото споразумение няма за цел и не може да се тълкува в отклонение от правата на държава — членка на ЕС, или на друга държава, участваща в EUTM Somalia по силата на други споразумения.
 Член 18
 Договорености за прилагане
 За целите на прилагането на настоящото споразумение, въпросите от оперативен, административен или технически характер могат да бъдат предмет на отделни договорености, сключени между командващия силите на мисията и административните органи на приемащата държава.
 Член 19
 Влизане в сила и прекратяване
 1. Настоящото споразумение влиза в сила в деня на подписването му и остава в сила до датата на напускане на последните части на EUTM Somalia и последния член на личния състав на EUTM Somalia, съгласно уведомяване от EUTM Somalia.
 2. Независимо от разпоредбите на параграф 1, разпоредбите, предвидени в член 4, параграф 7, член 5, параграфи 1—3, 6 и 7, член 6, параграфи 1, 3, 4, 6 и 8—10, член 10, параграф 2, член 11, член 13, параграфи 1 и 2 и член 15 се считат за приложими от датата на разполагане на първия член на личния състав на EUTM Somalia, ако тази дата предхожда датата на влизане в сила на настоящото споразумение.
 3. Настоящото споразумение може да се изменя чрез писмено споразумение между страните.
 4. Прекратяването на настоящото споразумение не засяга правата и задълженията, произтичащи от изпълнението на споразумението преди неговото прекратяване.
 Съставено в Могадишу на 25 май 2021 година в два екземпляра на английски език.
 За Европейския съюз
 За Федерална република Сомалия
 (1) ОВ ЕС L 44, 19.2.2010 г., стр. 16.


text:
 Важна правна забележка
 |
 21996D0613(13)
 Официален вестник n° L 140 , 13/06/1996 стр. 0046 - 0046 специално чешко издание глава 11 том 02 стр. 16 - 16 специално испанско издание глава 11 том 02 стр. 16 - 16 специално унгарско издание глава 11 том 02 стр. 16 - 16 специално литвийско издание глава 11 том 02 стр. 16 - 16 LV.ES глава 11 том 02 стр. 16 - 16 MT.ES глава 11 том 02 стр. 16 - 16 PL.ES глава 11 том 02 стр. 16 - 16 SK.ES глава 11 том 02 стр. 16 - 16 специално словенско издание глава 11 том 02 стр. 16 - 16
 Решение на Съвместния комитет на ЕИПNo 50/95от 22 юни 1995 годиназа изменение на приложение ХIII към Споразумението за ЕИП (Транспорт)СЪВМЕСТНИЯТ КОМИТЕТ НА ЕИП,като взе предвид Споразумението за Европейско икономическо пространство, изменено с Протокола за адаптиране на Споразумението за Европейско икономическо пространство, по-нататък наричано "Споразумението", и по-специално член 98 от него,като има предвид, че приложение XIII към Cпоразумението е изменено с Решение No 34/95 на Съвместния комитет на ЕИП [1];като има предвид, че Резолюция 94/C 309/01 на Съвета от 24 октомври 1994 г. относно телематиката в транспортния сектор [2] трябва да бъде включена в споразумението,РЕШИ:Член 1Добавя се следната точка след точка 78 (Резолюция 94/C 379/02 на Съвета) от приложение XIII към Cпоразумението:"79. 394 Y 1105(01): Резолюция на Съвета от 24 октомври 1994 г. относно телематиката в транспортния сектор (ОВ C 309, 5.11.1994 г., стр. 1)."Член 2Текстовете на Резолюция 94/C 309/01 на исландски и норвежки езици, приложени към съответните езикови версии на настоящото решение, са автентични.Член 3Настоящото решение влиза в сила на 1 юли 1995 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени.Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 22 юни 1995 година.За Съвместния комитет на ЕИППредседателP. Benavides[1] ОВ L 273, 16.11.1995 г., стр. 53.[2] ОВ C 309, 5.11.1994 г., стр. 1.--------------------------------------------------


text:
 Важна правна забележка
 |
 21998D1008(06)
 Официален вестник n° L 272 , 08/10/1998 стр. 0008 - 0009 специално чешко издание глава 11 том 03 стр. 92 - 93 специално испанско издание глава 11 том 03 стр. 92 - 93 специално унгарско издание глава 11 том 03 стр. 92 - 93 специално литвийско издание глава 11 том 03 стр. 92 - 93 LV.ES глава 11 том 03 стр. 92 - 93 MT.ES глава 11 том 03 стр. 92 - 93 PL.ES глава 11 том 03 стр. 92 - 93 SK.ES глава 11 том 03 стр. 92 - 93 специално словенско издание глава 11 том 03 стр. 92 - 93
 Решение на Съвместния комитет на ЕИПNo 6/98от 30 януари 1998 годиназа изменение на приложение VII (Взаимно признаване на професионалните квалификации) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, оттук нататък наричано "Споразумението", и по-специално член 98 от него,като има предвид, че приложение VII към Споразумението е изменено с Решение No 22/97 на Съвместния комитет на ЕИП [1];като има предвид, че Директива 97/38/ЕО на Комисията от 20 юни 1997 г. за изменение на приложение В към Директива 92/51/ЕИО на Съвета относно втората обща система за признаване на професионално образование и обучение, за допълнение на Директива 89/48/ЕИО на Съвета [2], трябва да бъде включена в Споразумението,РЕШИ:Член 1Следното тире се добавя в точка 1.А (Директива 92/51/ЕИО на Съвета) на приложение VII към Споразумението:- "— 397 L 0038: Директива 97/38/ЕО на Комисията от 20 юни 1997 г. (ОВ L 184, 12.7.1997 г., стр. 31)."Член 2В края на адаптация в) на точка 1а, (Директива 92/51/ЕИО на Съвета) на приложение VII към Споразумението, се добавят думите "изменена с Директива 97/38/ЕО на Комисията".Член 3Текстовете на Директива 97/38/ЕО на исландски и норвежки език, приложени към съответните езикови версии на настоящото решение, са автентични.Член 4Настоящото решение влиза в сила на 1 февруари 1998 г., при условие че всички нотификации съгласно член 103, параграф 1 от Споразумението са представени пред Съвместния комитет на ЕИП.Член 5Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 30 януари 1998 година.За Съвместния комитет на ЕИППредседателF. Barbaso[1] ОВ L 242, 4.9.1997 г., стр. 69.[2] ОВ L 184, 12.7.1997 г., стр. 31.--------------------------------------------------


text:
 Важна правна забележка
 |
 22006D0131
 Официален вестник n° L 366 , 21/12/2006 стр. 0069 - 0070
 Решение на Съвместния комитет на ЕИПNo 131/2006oт 27 октомври 2006 годиназа изменение на приложение XIII (Транспорт) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение XIII към Споразумението бешe изменено с Решение No 123/2006 на Съвместния комитет на ЕИП oт 22 септември 2006 г. [1].(2) Регламент (EО) No 336/2006 на Европейския парламент и на Съвета oт 15 февруари 2006 г. за прилагане на Международния кодекс за управление на безопасността в рамките на Общността и за отмяна на Регламент (ЕО) No 3051/95 на Съвета [2] следва да бъде включен в споразумението,РЕШИ:Член 1Приложение XIII към Споразумението се изменя, както следва:1. След точка 56у (Директива 2005/65/EО на Европейския парламент и на Съвета) се създава следната точка:"56ф. 32006 R 0336: Регламент (EО) No 336/2006 на Европейския парламент и на Съвета от 15 февруари 2006 г. за прилагане на Международния кодекс за управление на безопасността в рамките на Общността и за отмяна на Регламент (ЕО) No 3051/95 на Съвета (ОВ L 64, 4.3.2006 г., стр. 1).За целите на настоящото споразумение разпоредбите на регламента се четат със следната адаптация:По отношение на Норвегия член 3, параграф 2, буква д) се чете, както следва:"пътнически кораби, различни от:i) "ро-ро" пътнически фериботи, иii) пътнически кораби с над 100 пътници, които плават под норвежки флаг в морските зони от клас C и D съгласно член 4 от Директива 98/18/EО.""2. Текстът на точка 56в (Регламент (EО) No 3051/95 на Съвета) се заличава.Член 2Текстовете на Регламент (EО) No 336/2006 на исландски и норвежки език, които се публикуват в притурката за ЕИП към Официален вестник на Европейския съюз, са автентични.Член 3Настоящото решение влиза в сила на 28 октомври 2006 г., при условие че всички нотификации до Съвместния комитет на ЕИП съгласно член 103, параграф 1 от споразумението са направени [***].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 27 октомври 2006 година.За Съвместния комитет на ЕИППредседателOda Helen Sletnes[1] ОВ L 333, 30.11.2006 г., стр. 52.[2] ОВ L 64, 4.3.2006 г., стр. 1.[***] Посочени са конституционни изисквания.--------------------------------------------------


text:
 Важна правна забележка
 |
 12008M/PRO/05
 Консолидиран текст на Договора за функционирането на Европейския съюз - ПРОТОКОЛИ - Протокол (No 5) за Устава на Европейската инвестиционна банка
 Официален вестник n° 115 , 09/05/2008 стр. 0251 - 0264
 ПРОТОКОЛ (No 5)ЗА УСТАВА НА ЕВРОПЕЙСКАТА ИНВЕСТИЦИОННА БАНКАВИСОКОДОГОВАРЯЩИТЕ СЕ СТРАНИ,КАТО ЖЕЛАЯТ да приемат Устав на Европейската инвестиционна банка, предвиден в член 266 от Договора за функционирането на Европейския съюз,СЕ СПОРАЗУМЯХА по относно следните разпоредби, които са приложени към Договора за Европейския съюз и към Договора за функционирането на Европейския съюз:Член 1Учредява се Европейска инвестиционна банка, създадена по силата на член 308 от Договора за функционирането на Европейския съюз (оттук нататък наричана "Банката"); тя изпълнява функциите си и осъществява своите дейности в съответствие с разпоредбите на този договор и на настоящия устав.Член 2Задачата на банката е определена в член 309 от Договора за функционирането на Европейския съюз..Член 3В съответствие с член 308 от Договора за функционирането на Европейския съюз, държавите-членки са членове на Банката.Член 41. Капиталът на Банката е 164808169000 EUR, записан от държавите-членки, както следва:Германия | 26649532500 |Франция | 26649532500 |Италия | 26649532500 |Обединеното кралство | 26649532500 |Испания | 15989719500 |Белгия | 7387065000 |Нидерландия | 7387065000 |Швеция | 4900585500 |Дания | 3740283000 |Австрия | 3666973500 |Полша | 3411263500 |Финландия | 2106816000 |Гърция | 2003725500 |Португалия | 1291287000 |Чешката република | 1258785500 |Унгария | 1190868500 |Ирландия | 935070000 |Румъния | 863514500 |Словакия | 428490500 |Словения | 397815000 |България | 290917500 |Литва | 249617500 |Люксембург | 187015500 |Кипър | 183382000 |Латвия | 152335000 |Естония | 117640000 |Малта | 69804000 |Държавите-членки отговарят само до размера на записания и неизплатен от тях дял в капитала.2. Приемането на нов член води до увеличаване на основния капитал, което е съответно на капитала, внесен от новия член.3. Съветът на гуверньорите има право с единодушие да вземе решение за увеличаването на записания капитал.4. Делът на който и да е член в записания капитал не може да бъде прехвърлян, залаган или запориран.Член 51. Записаният капитал се изплаща от държавите-членки в размер до средно 5 % от сумите, предвидени в член 4, параграф 1.2. В случай на увеличаване на записания капитал Съветът на директорите с единодушно решение определя процента, който трябва да бъде внесен, както и условията на внасянето. Вноските в брой се извършват изключително в евро.3. Съветът на директорите може да изисква внасянето на остатъка от записания капитал, доколкото това внасяне е станало необходимо, за да бъдат посрещнати задълженията на Банката.Внасянето се осъществява от всяка държава-членка пропорционално на нейния дял от записания капитал.Член 6(предишен член 8)Банката се ръководи и управлява от Съвет на гуверньорите, Съвет на директорите и Управителен комитет.Член 7(предишен член 9)1. Съветът на гуверньорите се състои от министри, определени от държавите-членки.2. Съветът на гуверньорите приема общите насоки на кредитната политика на Банката, в съответствие с целите на Съюза.Съветът на гуверньорите предприема необходимото за изпълнението на тези насоки.3. Освен това Съветът на гуверньорите:а) взема решение за увеличаването на записания капитал в съответствие с член 4, параграф 3 и член 5, параграф 2;б) за целите на член 9, параграф 1 определя принципите,